Norges Fjordhestlag

Myroldhaug

6770 Nordfjordeid

Referat frå styremøte

Norges Fjordhestlag

Møte: 5/2020 Type: Skype

Tid: Onsdag 15.april kl. 20.00.

Desse møtte:

Hege Sæther Moen

Vidar Heggheim

Lisbeth Strandum

Kristine F. Romslo

Ingvild R. Hansen

Ben Hjelmervik

Bjørn Vollstad

Orienteringssak: Utsetting av NM for Fjordhest 2020 til august månad. Krav til kvalifisering.

**Sak 28/20 Godkjenning av referat frå møte 03/20, e-post handsaming i sak 27/20 Avlsgodkjenning av Major og referat frå møte 04/20.**

**Vedtak:**

*Styret i Norges Fjordhestlag godkjenner referata som dei ligg føre.*

**Sak 29/20 Rutinane rundt midlertidig avlsgodkjenning**

Norges Fjordhestlag gjekk gjennom det som er vedtatt om hingstekåring 2020 og vurderte nye moment rundt dette. Det er oppretta eigne mapper i Dropbox for opplasting av krevd dokumentasjon frå hingsteeigarar. Denne dokumentasjonen skal nyttast av fleire. Styret i NFL vil ta kontakt med Norsk Hestesenter om kva ordlyd vi nyttar på løyve til bruk i avl jamfør avlsplan for Fjordhest- midlertidig avlsgodkjenning eller kåring. I tillegg ønskjer ein å sjå nærmare på om det er praktisk mulig å gjennomføre utvida bruksprøve for hingstane i klasse 3 og 2b i 2021 i staden for at dei møter i klasse 2 b.

**Vedtak:**

*Styret i Norges Fjordhestlag har bestemt at ein vil bruke kåring som ordlyd på løyve til avl på hingstane i klasse 3 og 2b i 2020. Vedtatt mot stemma til K. F. Romslo. Styret vil vurdere å gjennomføre utvida bruksprøve på årets hingstar i klasse 3 og 2b i 2021, men vil at avlsutvalet kjem med fagleg tilråding på dette. Styrehandsaming innan 02.05.2020.*

**Sak 29/20 Tidspunkt for Hingsteutstillinga 2021**.

**Vedtak:**

*Norges Fjordhestlag har vedtatt at hingsteutstillinga 2021 vert arrangert 06.-08.05.2021.*

**Sak 30/20 Klage frå eigar på ikkje tildelt avlsgodkjenning på hingsten Nordbustad Frikk for 2020.**

**Vedtak:**

*Styret i Norges Fjordhestlag opprett tidlegare vedtak om ikkje å tildele avlsgodkjenning for Nordbustad Frikk i 2020, med bakgrunn i at det er berre hingstar med avlsgodkjenning i 2019 som får forlenga avlsgodkjenning til og med 2020. Hingsten får rett til å møte på utvida bruksprøve i 2021, og slepp å starte på nytt løp for kåring. Vedtaket vart gjort mot stemma til K. F. Romslo.*

**Sak 31/20 Hingstelinjeprosjektet på Norsk Fjordhestsenter**

Norges Fjordhestlag vil ha ein hingst med spesiell stamme tilgjengeleg på seminstasjonen på NFHS, og ein har søkt om avlsmidlar på dette i 2020, men Norsk Hestesenter har ikkje handsama avlssøknadane. Styret i NFL ønskjer å bruke kr. 40 000 til dette og summen inkluderer leige og subsidiering til hoppeeigarar. Eiga samarbeidsavtale må gjerast med NFHS. Det er forslag på å leige hingsten Myras Monrad.

V**edtak:**

*Styret i Norges Fjordhestlag har vedtatt å leige hingsten Myras Monrad til linjeavlprosjektet i 2020. Prosjektet er eit samarbeidsprosjekt med Norsk Fjordhestsenter, og Norges Fjordhestlag bidreg med kr. 40 000 for leige og subsidiering til hoppeeigarar.*

**Sak 32/20 Høstmøte og årsmøte 2020**

**Vedtak:**

*Norges Fjordhestlag ønskjer å lage ein nettartikkel med invitasjon til lokallag om å vere med å arrangere haustmøte i 2020, og difor utset vi avgjer om tid og stad for haustmøtet/årsmøtet 2020. Eiga pressemelding om utsetting av årsmøtet vert utarbeidd med det første.*

**Sak 33/20 Oppfølgingssaker.**

Frifond

Utvida bruksprøve

Innspel frå haustmøtet

**Vedtak**: Styret i NFL har vedtatt at frifond rapporteringsskjema skal vere utarbeidd innan 01.06.2020. Evalueringa av utvida bruksprøve må haldast i gang, og innspela frå haustmøtet 2019 skal utvala ved leiar presentere i ein tiltaksplan levert styret før 01.06.2020.

**Sak 34/20 Søknad om auke i hoppekvote for privateigde hingstar i 2020.**

**Vedtak:** *Styret i Norges Fjordhestlag vil vere konsekvent i si tildeling av kvotar til privateigde hingstar og lag for hingstar i klasse 3 og 2b i 2020. Laghingstar får tildelt ein kvote på 20 hopper og privathingstar får inntil 5 hopper. Dette med bakgrunn i at lag er bærebjelken i avlsarbeidet, og ein oppfordrar eigarar av privathingstar og lag om å samarbeide om hingstehaldet der det er naturleg.*

**Sak 35/20 Tidspunkt for komande styremøter er 11.05. og 08.06.2020** referent                                                                                                                                                                 Asle Espe